ઓઢવ વિસ્તારમાં આવેલ મહાકાળી નગરમાં રહેતી રમીલાબહેન નામની મહિલાએ તેની ૧૬ વર્ષ ૧૦ મહિનાની પુત્રી મીના ગુમ થવા અંગે તારીખ ૩૦-૧૧-૧૭ના રોજ ઓઢવ પોલીસ સ્ટેશનમાં ફરિયાદ કરી હતી. રાકેશ મકવાણા નામનો યુવક મીનાને પ્રેમ કરતાે હોવાથી તે ભગાડીને લઇ ગયો હોવાના રમીલાબહેને ફરિયાદમાં આક્ષેપ કર્યા હતા. પોલીસે આ મામલે બે દિવસ પહેલાં રાકેશ મકવાણાની ધરપકડ કરીને તેના વિરુદ્ધમાં પોક્સો એક્ટ હેઠળ બળાત્કારની કલમનો ઉમેરો કરીને તપાસ શરૂ કરી છે. પોલીસ તપાસમાં મીનાની ઉમરને લઇને અનેક સવાલો ઊભા થયા છે.